钦定古今图书集成/明伦汇编/家范典/第002卷 > 朱子全书 > 《答郭希吕》
## 钦定古今图书集成/明伦汇编/家范典/第002卷 > 朱子全书 > 《答郭希吕》

示谕，所以居家事长之意，甚善。此事他人无致力处，
正唯自勉而已。但谓学问大端不敢躐等言之，则鄙
意有所未晓者。夫学问岂以他求，不过欲明此理而
力行之耳。但其工夫所施有序，而莫不以爱亲敬长
为先，非谓学问自是一事，可以置之度外，而姑从事
于孝友之实也。愿深察此意，而讲于所谓学问之大
端者，以求孝弟之实，则闺门之内，伦理益正，恩义益
笃，将有不期然而然者矣。